﻿RAPORTUL PSIHOLOGIC Anca Dobrean, Psihodiagnostic, Note de curs, 2005/2006 Finalitatea unei evaluări psihologice este direct materializată în redactarea raportului psihologic În continuare vom prezenta elementele necesare redactării acestui raport Evaluarea funcţiilor intelectuale se realizează întotdeauna cu un anumit scop Cel mai adesea evaluarea este cerută de integrarea subiectului examinat într-un program de educaţie sau în scop clinic Deoarece evaluarea psihologică are un scop bine precizat, raportul psihologic trebuie să se finalizeze cu răspunsul la întrebarea de referinţă formulată STRUCTURA RAPORTULUI PSIHOLOGIC Orice raport psihologic realizat pentru o evaluare a funcţiilor intelectuale trebuie să cuprindă următoarele secvenţe (Richard, 1998): 1 Date de identificare ale subiectului 1 Întrebarea de referinţă pentru care se face evaluarea psihologică 1 Testele administrate 1 Informaţii ce ţin de istoria personală a cazului 1 Observaţii relevante din timpul examinării 1 Rezultatele la testele psihologice 1 Interpretarea rezultatelor 1 Sumarizarea 1 Recomandări 1 DATE DE IDENTIFICARE ALE SUBIECTULUI Definire Această parte a raportului constă în câteva referinţe care descriu caracteristicile principalele ale persoanei examinate (ex vârsta, sex, nivel educaţional, ocupaţie) Funcţie Funcţia acestei secţiuni este aceea de a sumariza variabilele demografice personale ale subiectului evaluat Pe baza acestei secţiuni persoana care citeşte raportul psihologic va identifica cu rapiditate cine este persoana evaluată Realizarea corectă a acestei secţiuni Deoarece această secţiune este scurtă şi bine structurată, ea este uşor de scris Examinatorul trebuie să înregistreze întâi informaţiile demografice relevante ale subiectului care este evaluat Aceste informaţii relevante includ vârsta, sexul, nivelul educativ, ocupaţia, statutul marital şi chiar caracteristicile definitorii privind domiciliul subiectului Exemplu: Datele: Numele: Popescu Adriana Vârsta: 38 Sex: Feminin Ocupaţie: Informatician (10 ani vechime) Studii: superioare Statut marital: căsătorit, 2 copii Ar putea fi exprimate astfel… Adriana Popescu, în vârstă de 38 de ani este informatician cu studii superioare cu o vechime de 10 ani Este căsătorită şi are 2 copii Greşeli de evitat Această secţiune este una scurtă Funcţia ei este aceea de a identifica rapid persoana evaluată Ea nu trebuie să conţină informaţii legate de istoria personala a cazului, rezultate obţinute la testele psihologice sau alte categorii de informaţii Exerciţiu Aveţi următoarele date: Numele: Mihai Popescu Vârsta: 7 Sex: masculin Grădiniţa: Nr 17 Cluj-Napoca Grupa: pregătitoare (Este al treilea copil al familiei) Realizaţi formularea corectă 2 ÎNTREBAREA DE REFERINŢĂ PENTRU CARE SE FACE EVALUAREA PSIHOLOGICĂ Descriere Această secţiune trebuie să includă scopul evaluării psihologice precum şi cine a cerut această evaluare Funcţie Rolul întrebării de referinţă este acela de a stabili cu claritate de ce se face evaluarea Această secţiune ghidează întreaga evaluare psihologică Când evaluarea este cerută de o persoană nespecializată întrebarea de referinţă poate fi extrem de vagă În acest caz psihologul trebuie să o reformuleze clarificând-o cu persoana care cere evaluarea Realizarea corectă a acestei secţiuni În funcţie de această întrebare se va construi întregul demers diagnostic ulterior Dacă de exemplu scopul evaluării este acela de a releva doar funcţionarea intelectuală a persoanei vor fi utilizate doar câteva teste de inteligenţă respectiv teste de performanţă Nu vor fi incluse în evaluare instrumente care nu se adresează problemelor formulate de întrebarea de referinţă O buna întrebare de referinţă va sumariza într-o manieră concisă scopul evaluării precum şi pentru cine se face această evaluare Greşeli de evitat Analiza rapoartelor psihologice (Richard, 1999) a scos în evidenţă tendinţa de a include în această secţiune prea multe informaţii legate de istora personală a cazului O alta greşeală întâlnită a fost aceea de formulare incorectă a întrebării de referinţă Acest lucru se poate datora fie unei insuficiente comunicări a ceea ce se doreşte din evaluare (cazul comunicărilor generale “evaluarea cognitivă“) fie unei înţelegeri greşite a scopului evaluării Este astfel extrem de necesară clarificarea de la început a tuturor aspectelor ce se doresc a fi relevate din examinare Exemplu: Aţi primit următoarea nota de la părintele unui copil unui copil “Am nevoie de o evaluare a Mariei în scopul integrării în clasa întâi” În raportul psihologic această informaţie ar putea fi formulată astfel: “Evaluarea Mariei a fost ceruta de către mama acesteia in scopul diagnosticului maturităţii şcolare ” Exerciţiu Daţi un alt exemplu 3 teste administrate Descriere Această secţiune cuprinde o prezentare a tuturor testelor utilizate în evaluarea psihologică Vor fi deci enumerate aici toate instrumentele utilizate în evaluare funcţie Rolul acestei secţiuni este acela de a oferi instrumentele pe care examinatorul se bazează în interpretarea rezultatelor Selectarea acestor instrumente se va face în funcţie de întrebarea de referinţă formulată şi de scopul evaluării Greşeli de evitat Cea mai des întâlnită eroare în această secţiune este aceea de a omite teste sau de a se adăuga teste care nu au fost utilizate Exemplu: Vi se cere să realizaţi o evaluare psihologică a unui tânăr care a suferit un accident de circulaţie Persoana acre cere evaluarea psihologică doreşte să i se comunice care este nivelul funcţionării intelectuale Pe baza acestei întrebări în afara observaţiei, au fost utilizate ca modalităţi de evaluare următoarele teste psihologice: Scala de Inteligenţă Wechsler pentru Adulţi (WAIS) şi Matricile Progresive Raven Standard (MPS) Secţiunea trei (teste utilizate) a raportului psihologic ar putea fi formulată astfel: Teste administrate Scala de Inteligenţă Wechsler pentru Adulţi (WAIS) Matricile Progresive Raven Standard (MPR) 4 INFORMAŢII CE ŢIN DE ISTORIA PERSONALĂ A CAZULUI Descriere Această secţiune a raportului psihologic va include doar informaţiile din istoria personală a subiectului care pot fi relevante în înţelegerea stării actuale a subiectului Ce este “relevant” depinde de natura întrebării de referinţă şi de scopul evaluării Funcţie Rolul acestei secţiuni este acela de a prezenta orice informaţie care poate ajuta în înţelegerea comportamentului actual al subiectului În cazul evaluării inteligenţei de exemplu, trebuie luate în calcul acele variabile despre care se ştie că sunt corelate cu funcţionarea intelectuală Ca orice în raport, nu trebuie să includem aici toate informaţiile pe care le avem despre subiect ci doar acelea care servesc scopului evaluării În unele cazuri, informaţiile relevante care au legătură cu starea actuală a subiectului sunt evidente (intervenţii neurochirurgicale recente) însă alteori ele nu sunt uşor de surprins Realizarea corectă a acestei secţiuni Este foarte important ca în această secţiune să se menţioneze în afara informaţiilor relevante şi sursa acestora De asemenea se vor menţiona mai ales observaţiile comportamentale înregistrate şi nu interpretarea acestora De exemplu se va nota în raport faptul că “învăţătoarea menţionează că de multe ori copilul vorbeşte în timpul orelor” şi nu faptul că “învăţătoarea menţionează că copilul este indisciplinat” Este cunoscut faptul că aceloraşi comportamente le pot fi atribuite diferite semnificaţii de către diferite persoane, şi de asemenea aceleaşi comportamente pot avea semnificaţii diferite în contexte diferite Este vorba deci de prezentarea cât mai clar cu putinţă a comportamentelor reale şi nu a operaţionalizărilor acestora, operaţionalizări adesea incorecte, mai ales când este vorba de surse nespecializate Greşeli de evitat Tendinţa multor examinatori este aceea de a include în această parte toate informaţiile de care dispun privind istoria cazului În unele cazuri această secţiune poate fi extrem de redusă, iar alteori ea este mult mai extinsă, în funcţie de scopul evaluării De exemplu, informaţiile legate de modul de integrare socială pot fi relevante în situaţia în care trebuie să facem evaluarea unor aspecte ce ţin de personalitatea subiectului, şi pot fi irelevante în situaţia în care trebuie să realizăm evaluarea funcţiilor cognitive O altă greşeală care trebuie evitată este aceea de a omite includerea informaţiilor relevante din istoria subiectului, informaţii legate de întrebarea de referinţă Exerciţiu Daţi definiţia noţiunilor de „timid” şi „indisciplinat” Specificaţi apoi 3-5 comportamente prin care se exprimă ele Comparaţi definiţiile şi operaţionalizările proprii cu cele ale unui coleg Ce contataţi 5 OBSERVAŢII RELEVANTE DIN TIMPUL EXAMINĂRII Funcţie Observaţiile comportamentale din timpul evaluării sunt importante deoarece ele pot confirma (sau infirma) ipotezele pe care examinatorul şi le-a făcut privind starea actuală a subiectului Realizarea corectă a acestei secţiuni Această secţiune trebuie să se refere la comportament şi nu la operaţionalizări ale acestora Un bun exemplu în acest sens este cuvântul “anxios”: “Maria a fost anxioasă în timpul testării…” Pentru ca persoana care citeşte raportul să ştie exact la ce anume vă referiţi când formulaţi acest lucru va trebui să notaţi comportamentele observate: “Maria a fost anxioasă în timpul evaluării Ea a menţionat de mai multe ori faptul că nu îi place să fie examinată A întrebat pe parcursul evaluării dacă răspunsurile pe care le oferă sunt corecte şi a fost dezamăgită când nu ştia răspunsul la itemi A întrebat de mai multe ori dacă nu poate să facă o scurtă pauză şi spunea că probabil este “proastă” deoarece nu ştia răspunsul la o “aşa de simplă întrebare” Putem spune deci că oferind mai multe informaţii comportamentale clarificăm ambiguităţile determinate de conceptele umbrelă Spunând despre o persoană că a fost anxioasă nu oferim comportamentele exacte ale acestui concept (a început persoana respectivă să respire mai repede? a început să plângă? a avut simptoame caracteristice atacului de panică? etc ) Greşeli de evitat Una dintre greşelile întâlnite în această parte este confuzia între observaţiile comportamentale din timpul evaluării şi observaţiile comportamentale obţinute din alte surse (care trebuie incluse la istoria personală a cazului) Informaţiile ce ţin de istoria cazului se referă la evenimente care au avut loc înainte de evaluarea psihologică şi sunt obţinute din alte surse de informaţie (profesori, părinţi, colegi, prieteni, persoane faţă de care subiectul are un ataşament special) Exerciţiu Operaţionalizaţi următoarele noţiuni: inteligent, conştiincios, introvertit, extravert Reflectaţi asupra diferenţei dintre definiţie şi operaţionalizările comportamentale a acestor constructe 6 REZULTATELE LA TESTELE PSIHOLOGICE Descriere Această secţiune include performanţele obţinute de subiect la testele psihologice Funcţie Scopul acestei secţiuni este pe de o parte redarea obiectivă a performanţelor la testele psihologice, iar pe de altă parte permite interpretarea configuraţiilor de subscale (vezi capitolul corespunzător interpretării profilelor de subscale prezentat anterior în prezentarea testului WISC) Realizarea corectă a acestei secţiuni Această secţiune va include scorurile standard la testele aplicate Orice scor are valoare interpretativă doar dacă exprimă o anumită trăsătură în valori standard, pe baza cărora se pot compara mai mulţi indivizi între ei Exemplu: Rezultatele la testele administrate: Scala de Inteligenţă Wechsler pentru Adulţi (WAIS) Scala Verbală Scala de Performanţă Vocabular 11 Cuburi 14 Informaţii generale 12 Asamblarea de obiecte 15 Înţelegere verbală 15 Completare de imagini 12 Similitudini 17 Aranjare de imagini 9 Aritmetică 8 Căutare de simboluri 7 Memoria cifrelor 6 IQG= 109 IQV=110 IQP=108 7 INTERPRETAREA REZULTATELOR Definiţie Această parte este partea cea mai extinsă în care examinatorul realizează cazul propriu-zis Această interpretare are la bază atât rezultatele la teste cât şi informaţiile obţinute din alte surse (vezi secţiunile: istoria personală a cazului şi observaţiile din timpul examinării) Funcţie Această secţiune va reda semnificaţia psihologică a rezultatelor obţinute conturând funcţionarea individului Greşeli de evitat Următoarele tipuri de greşeli trebuie evitate în realizarea interpretării rezultatelor: 1 Interpretările simpliste Acest tip de interpretare se exprimă astfel: “IQ bun” sau “performanţă bună” Orice test psihologic evaluează o serie de aptitudini care include diferite funcţii În interpretare aceste funţii trebuie explicitate, relevându-se atât punctele “tari” cât şi cele “slabe” ale subiectului Chiar şi în cazul unei “performanţe bune” la un test trebuie explicitat ce înseamnă această performanţă 2 Interpretări incorecte Această eroare este datorată insuficientei familiarizări a examinatorului cu testul psihologic, cu calităţile psihometrice ale acestuia respectiv cu teoria pe care se bazează testul 3 Focalizarea excesivă pe o singură informaţie Această eroare se referă la decuparea din datele de care se dispune a unei singure informaţii şi realizarea interpretării rezultatelor doar din prisma acesteia Dacă de exemplu se ştie faptul că subiectul a suferit o intervenţie neurochirurgicală, centrarea doar pe această informaţie în interpretarea ar fi greşită 4 Interpretări greşite Interpretările greşite ale rezultatelor de care dispune examinatorul pot apare în situaţie unei insuficiente stăpâniri a teoriei psihologice pe baza căreia se analizează rezultatele Un bun psiholog va şti care sunt limitele instrumentelor pe care le utilizează respectiv va şti să interpreteze rezultatele la testele psihologice în contextul aplicat la subiectul examinat 5 Ignorarea întrebării de referinţă Această eroare apare în cazul în care examinatorul interpretează datele de care dispune fără a ţine seama de scopul evaluării Deoarece orice examinare psihologică se face cu un anumit scop, ignorarea acestuia pe parcursul redactării raportului îl va face neutilizabil 8 SUMARIZAREA Definiţie Această secţiune a raportului psihologic cuprinde 1 sau 2 paragrafe în care sunt sumarizate principalele rezultate ale evaluării Funcţie Scopul acestei secţiuni este acela de a răspunde concis la întrebarea de referinţă formulată la începutul evaluării Ea va cuprinde diagnosticul psihologic realizat, pregătind secţiunea recomandărilor Greşeli de evitat Ar fi inutilă reluarea interpretării realizată în secţiunea anterioară, această reluare fiind redundantă, ea neaducând nimic în plus 9 RECOMANDĂRI Definiţie Această secţiune cuprinde o serie de sugestii de intervenţie sau optimizare a unor funcţiilor deficitare Funcţie Scopul acestei secţiuni este acela de a oferi soluţii la problemele diagnosticate, sugestii pentru alte investigaţii (acolo unde este cazul) sau observaţii legate de o serie de probleme pe care subiectul le are şi care nu au fost formulate în întrebarea de referinţă Recomandările trebuie să aibă o motivaţie validă pentru a evita cazurile în care subiectul (sau persoana care a cerut evaluarea) să se întrebe de ce au fost făcute ele Greşeli de evitat Nu trebuie formulate recomandări care nu sunt fiabile, pe care subiectul nu le poate urma De asemenea nu trebuie formulate recomandări care nu au o susţinere solidă, care nu se bazează pe rezultatele înregistrate Exerciţiu Realizaţi un raport psihologic pentru un copil de vârstă preşcolară (grupa mare) în vederea stabilirii maturităţii şcolare SUMAR Raportul psihologic trebuie să se finalizeze cu răspunsul la întrebarea de referinţă formulată Secvenţele pe care trebuie să le cuprindă o evaluare a funcţiilor intelectuale sunt următoarele: 1) date de identificare ale subiectului, 2) întrebarea de referinţă pentru care se face evaluarea psihologică, 3) testele administrate, 4) informaţii ce ţin de istoria personală a cazului, 5) observaţii relevante din timpul examinării, 6) rezultatele la testele psihologice, 7) interpretarea rezultatelor, 8) sumarizarea şi 9) recomandări Fiecare din aceste secţiuni îndeplinesc o anumită funcţie, iar în realizarea lor trebuie să ţinem seama de o serie de greşeli de evitat (prezentate pe parcursul acestui capitol) În realizarea raportului psihologic trebuie să se ţină de asemenea seama de persoana căreia i se adresează raportul (vezi cap Evaluarea psihologică la copii) CÂTEVA SUGESTII: ● Aplicarea unui test nu este un scop în sine, ci un mijloc de culegere a datelor despre subiectul examinat pentru iniţierea unor programe de recuperare , de intervenţie ● Testele, instrumente de cunoaştere psihologică, sunt aplicate în funcţie de specificul problemei sau situaţiei care urmează sau se vrea a fi rezolvată ● În psihodiagnostic, principiul omului ca entitate unitară este foarte important; orice interpretare a rezultatelor la testele psihologice trebuie făcută ţinând cont de complexitatea fiecăruia 